cyanic-selkie/wikianc huggingface dataset:
বিমারু
থাম্ব|upright=1.1|বিমারু রাজ্যসমূহ বিমারু (BIMARU, बीमारू) হল ভারতের বিহার, মধ্যপ্রদেশ, রাজস্থান ও উত্তরপ্রদেশ রাজ্যের নামের আদ্যক্ষর দ্বারা গঠিত একটি শব্দ বা অ্যাক্রনিম। ১৯৮০-এর দশকে আশিষ বসু তৎকালীন প্রধানমন্ত্রী রাজীব গান্ধীকে লেখা একটি কাগজে প্রথম বিমারু শব্দটি ব্যবহার করেছিলেন। বিমারু শব্দটির সঙ্গে হিন্দি শব্দ বীমার্‌-এর (बीमार) মিল আছে, যার অর্থ 'অসুস্থ'।
বিমারু শব্দটির মাধ্যমে বিহার, মধ্যপ্রদেশ, রাজস্থান ও উত্তরপ্রদেশ রাজ্যের শোচনীয় অর্থনৈতিক অবস্থাকে বোঝানো হয়। যখন বিমারু শব্দটি প্রথম ব্যবহৃত হয়েছিল, তখন উত্তরাখণ্ড, ছত্তিশগড় ও ঝাড়খণ্ড যথাক্রমে বিহার, মধ্যপ্রদেশ ও উত্তরপ্রদেশের অংশ ছিল। এসব রাজ্য হিন্দি বলয়ের অংশ। উত্তরাখণ্ডের আর্থিক উন্নয়ন, শিক্ষা ও স্বাস্থ্যের দিক থেকে তাকে সাধারণত ব্যতিক্রম হিসেবে ধরা হয়। উত্তরাখণ্ড ভারতের একমাত্র রাজ্য, যেখানে সমস্ত জেলা ২৫% মানব উন্নয়ন সূচক জেলার অন্তর্গত। এর শীতকালীন রাজধানী দেরাদুন উন্নত মানের শিক্ষার জন্য প্রসিদ্ধ এবং দেশের বিভিন্ন ভাল বিদ্যালয় দেরাদুনে অবস্থিত। এটি ভারতের বিদ্যালয় রাজধানী নামে পরিচিত। উত্তরাখণ্ডের পরে আছে রাজস্থান এবং মধ্যপ্রদেশ এবং এরা বিমারু থেকে বেরনোর চেষ্টা করছে। বিহার, উত্তরপ্রদেশ ও ঝাড়খণ্ড এখনো পিছিয়ে আছে। ছত্তিশগড় মানব উন্নয়ন সূচকের মধ্য শ্রেণির অন্তর্গত।
২০০৮ থেকে ২০১১ সালের মধ্যে কিছু বিমারু রাজ্য অন্যান্য রাজের তুলনায় দ্রুত বিকাশ লাভ করেছিল এবং বিমারুর ধারণাকে মেয়াদোত্তীর্ণ বলে মনে করা হয়েছিল। কিন্তু পরবর্তীকালে বিমারু রাজ্যদের শ্লথ উন্নয়নের ফলে বিমারুর ধারণা পুনরুত্থিত হয়েছিল।
নিউটাউন অ্যাসোসিয়েশন ফুটবল ক্লাব
ঘরোয়া ফুটবলে, নিউটাউন এএফসি এপর্যন্ত ২টি শিরোপা জয়লাভ করেছে; যার ২টিই ছিল ওয়েলশ কাপ শিরোপা রয়েছে।
লেসার পাঞ্চ
লেসার পাঞ্চ (বৈজ্ঞানিক নাম: Dodona dipoea (Hewitson)) এক প্রজাতির মাঝারি আকারের প্রজাপতি যার শরীর ও ডানা লালচে খয়েরি রঙের। এরা ‘রিওডিনিডি’ পরিবারের সদস্য।
আকার
লেসার পাঞ্চ এর প্রসারিত অবস্থায় ডানার আকার ৪৩-৫২ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত লেসার পাঞ্চ এর উপপ্রজাতি হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ এবং স্ত্রী নমুনা অনুরূপ।
উপরিপৃষ্ঠ
পিছনের ডানার দাগ ছোপ কিছুটা কমন পুঞ্চ এর মত তবে লেসার পুঞ্চ এর পিছনের ডানার উপরিতলের দাগ ছোপগুলি ফ্যাকাশে অস্পষ্ট বাদামী(হালকা কমলা হলুদ নয়)। ডানার শীর্ষভাগে এবং টর্নাল লতিতে কালো ছোপগুলি কমন পুঞ্চ এর অনুরূপ।
নিম্নপৃষ্ঠ
পিছনের ডানায় ডরসাম বরাবর একটি কমলা-হলুদ এবং সাদায় মেশানো আঁকাবাকা ডোরা অথবা দাগ রয়েছে যা টর্নাস অবধি পৌঁছায়নি। এর অনুরূপ খুব সরু দুটি ডোরা বর্তমান ১ক এবং ১ নং শিরা বরাবর সাববেসাল অংশে একটি হালকা সীমারেখাযুক্ত রূপালী ডোরা অথবা দাগ কোস্টা থেকে উৎপন্ন হয়ে সেল এর মধ্যভাগ ভেদ করে কিছুটা নেমে গিয়েছে। একটি অনুরূপ খুব সরু ডোরা অথবা দাগ সেল এর শীর্ষভাগের কাছে অবস্থিত যা ডিসকোসেলুলার অংশেই সীমাবদ্ধ। ৩ এবং ৬নং শিরার মধ্যবর্তী অংশে একটি অনুরূপ ডিসকাল ডোরা অথবা দাগ বর্তমান যার ঠিক বাইরের পাশেই একটি সাদা প্রান্তরেখাযুক্ত সরু, আঁকাবাকা কালো রেখা অবস্থিত। এই সরু আঁকাবাকা কালো রেখাটি ৩নং শিরা থেকে টর্নাল লতির উপর পর্যন্ত বিস্তৃত। দুটি সাদা প্রান্তরেখা অথবা সীমারেখা যুক্ত কালো ছোপ চোখে পড়ে এপিকাল অংশের অথবা শীর্ষভাগের একটু নিচের দিকে (সাব-এপিকাল অংশে)। টার্মেন লোব অথবা লতিতে কিডনি অথবা বৃক্কের মত আকার যুক্ত একটি বড় কালো ছোপ এবং ফ্যাকাশে সাদা বহিঃ এবং অন্তর প্রান্তরেখা যুক্ত একটি ঘন লালচে বাদামী সাব-টার্মিনাল বন্ধনী দেখা যায়।
শুংগ, মাথা, থোরাক্স এবং উদরদেশের উপরিতল কালচে অথবা ঘন বাদামী বর্ণের। নিম্নতলে, শুংগ সাদা বলয়যুক্ত এবং পাল্পি, থোরাক্স এবং উদর কালচে ধূসর অথবা ছাইরংগা হয়।
চীন
চীন (中国 চুংকুও), সাংবিধানিক নাম গণপ্রজাতন্ত্রী চীন বা সংক্ষেপে গণচীন, পূর্ব এশিয়ার একটি রাষ্ট্র। ১৪৪ কোটি জনসংখ্যার দেশটি বিশ্বের সবচেয়ে জনবহুল রাষ্ট্র। চীনের কমিউনিস্ট পার্টি দেশটি শাসন করে। বেইজিং শহর দেশটির রাজধানী। গণচীনের শাসনের আওতায় পড়েছে ২২টি ও ১টি অধীন প্রদেশ (যার মধ্যে তাইওয়ান প্রদেশ অন্তর্ভুক্ত, গণপ্রজাতন্ত্রী চীন তাইওয়ানকে প্রদেশ হিসেবে দাবী করলেও এটিকে নিয়ন্ত্রণ করে না।), পাঁচটি স্বায়ত্বশাসিত অঞ্চল, চারটি কেন্দ্রশাসিত পৌরসভা (বেইজিং, থিয়েনচিন, সাংহাই এবং ছুংছিং), এবং দুইটি প্রায়-স্বায়ত্বশাসিত বিশেষ প্রশাসনিক অঞ্চল (হংকং এবং মাকাউ)। এছাড়াও চীন তাইওয়ানের ওপরে সার্বভৌমত্ব দাবী করে আসছে। দেশটির প্রধান প্রধান নগর অঞ্চলের মধ্যে সাংহাই, কুয়াংচৌ, বেইজিং, ছোংছিং, শেনচেন, থিয়েনচিন ও হংকং উল্লেখযোগ্য। চীন বিশ্বের একটি বৃহৎ শক্তি এবং এশিয়ার মহাদেশের একটি প্রধান আঞ্চলিক শক্তি।
চীনের আয়তন প্রায় ৯৬ লক্ষ বর্গকিলোমিটার। স্থলভূমির আয়তনের দিক থেকে এটি বিশ্বের ৩য়/৪র্থ বৃহত্তম রাষ্ট্র (বিতর্কিত)। । সামগ্রিক আয়তনের বিচারে ও পরিমাপের পদ্ধতিভেদে এটি বিশ্বের তৃতীয় বা চতুর্থ বৃহত্তম এলাকা। চীনের ভূমিরূপ বিশাল ও বৈচিত্র্যময়। দেশটির অনুর্বর উত্তরাংশে অরণ্য স্টেপ তৃণভূমি এবং গোবি ও তাকলা মাকান মরুভূমি যেমন আছে, তেমনি এর আর্দ্র দক্ষিণাংশে আছে উপক্রান্তীয় অরণ্যসমূহ। হিমালয় ও কারাকোরাম পর্বতমালা, পামির মালভূমি ও থিয়েন শান পর্বতমালা চীনকে দক্ষিণ এশিয়া ও মধ্য এশিয়া থেকে ভৌগলিকভাবে আলাদা করেছে।  ইয়াংসিকিয়াং নদী (বিশ্বের ৩য় দীর্ঘতম) ও পীত নদী (বিশ্বের ৬ষ্ঠ দীর্ঘতম) তিব্বতের মালভূমি থেকে উত্‌সারিত হয়ে পূর্বের জনবহুল অঞ্চল দিয়ে প্রবাহিত হয়ে সাগরে পড়েছে। প্রশান্ত মহাসাগরে চীনের তটরেখার দৈর্ঘ্য প্রায় । বোহাই উপসাগর, পীতসাগর, পূর্ব চীন সাগর ও দক্ষিণ চীন সাগর এর সামুদ্রিক সীমানা নির্ধারণ করেছে। চীনের উত্তরে রয়েছে মঙ্গোলিয়া; উত্তর পূর্বে রাশিয়া ও উত্তর কোরিয়া; পূর্বে চীন সাগর; দক্ষিণে ভিয়েতনাম, লাওস, মায়ানমার, ভারত, ভুটান, নেপাল; দক্ষিণ পশ্চিমে পাকিস্তান; পশ্চিমে আফগানিস্তান, তাজিকিস্তান, কির্গিজিস্তান ও কাজাকিস্তান। এই ১৪টি দেশ বাদে চীনের পূর্বে পীত সাগরের পাশে রয়েছে দক্ষিণ কোরিয়া ও জাপান; দক্ষিণ চীন সাগরের উল্টো দিকে আছে ফিলিপাইন।
চীনারা তাদের দেশকে চুংকুও নামে ডাকে, যার অর্থ "মধ্যদেশ" বা "মধ্যবর্তী রাজ্য"। "চীন" নামটি বিদেশীদের দেওয়া; এটি সম্ভবত খ্রিস্টপূর্ব ৩য় শতকের চিন রাজবংশের নামের বিকৃত রূপ। চীনে বিশ্বের জনসংখ্যার এক-পঞ্চমাংশের বাস। এদের ৯০%-এরও বেশি হল চৈনিক হান জাতির লোক। হান জাতি বাদে চীনে আরও ৫৫টি সংখ্যালঘু জাতির বাস। এদের মধ্যে আছে তিব্বতি, মঙ্গোল, উইঘুর, ছুয়াং, মিয়াও, য়ি এবং আরও অনেক ছোট ছোট জাতি। হান জাতির লোকদের মধ্যেও অঞ্চলভেদে ভাষাগত পার্থক্য দেখা যায়। যদিও শিক্ষাব্যবস্থায় ও গণমাধ্যমে পুতোংহুয়া নামের একটি সাধারণ ভাষা ব্যবহার করা হয়, আঞ্চলিক কথ্য ভাষাগুলি প্রায়শ পরস্পর বোধগম্য নয়। তবে চিত্রলিপিভিত্তিক লিখন পদ্ধতি ব্যবহার করে বলে সব চীনা উপভাষাই একই ভাবে লেখা যায়; এর ফলে গোটা চীন জুড়ে যোগাযোগ সহজ হয়েছে।
উত্তর চীন সমভূমি অঞ্চলে পীত নদীর উর্বর অববাহিকাতে বিশ্বের আদিতম সভ্যতাগুলির একটি হিসেবে চীনের উদয় হয়। হাজার হাজার বছর ধরে রাজারা বংশানুক্রমে চীনের রাজনৈতিক ব্যবস্থা নিয়ন্ত্রণ করতেন। এর মধ্যে প্রথম রাজবংশটির নাম ছিল শিআ রাজবংশ। ২২১ চিন রাজবংশ অন্যান্য ৬টি বৃহত্তম রাজ্য করায়ত্ত করে প্রথম একীভূত চৈনিক সাম্রাজ্য গঠন করে। এর পরে বহু হাজার বছর ধরে চীনের বহুবার সম্প্রসারণ, বিভাজন, ও সংস্কার সাধন  হয়েছে। ১৯১২ সালে সর্বশেষ রাজবংশ চিন রাজবংশের পতন ঘটে ও এর স্থানে চীন প্রজাতন্ত্র স্থাপিত হয়। প্রজাতন্ত্রিটি ১৯৪৯ সাল পর্যন্ত চীনের মূল ভূখণ্ড শাসন করে। সে বছর চীনের গৃহযুদ্ধে সাম্যবাদী জনগণের মুক্তিবাহিনীর বিরুদ্ধে এটি পরাজয় বরণ করেন। চীনের সাম্যবাদী দল ১৯৪৯ সালের ১লা অক্টোবর বেইজিং শহরে গণপ্রজাতন্ত্রী চীন প্রতিষ্ঠা করে। চীন প্রজাতন্ত্র সরকার তাইওয়ান দ্বীপে স্থানান্তরিত হন এবং সেখানে সাময়িক রাজধানী হিসেবে তাইপেই প্রতিষ্ঠা করেন। চীন প্রজাতন্ত্র সরকার ও গণপ্রজাতন্ত্রী চীন সরকার উভয়েই সমগ্র চীনের একমাত্র আইনসম্মত সরকার হিসেবে নিজেদের দাবী করে আসছে, তবে গণপ্রজাতন্ত্রী চীন সরকার বেশি অঞ্চলের অধিকারী এবং সারা বিশ্বে এর স্বীকৃতিও বেশি।
১৯৭৮ সালের অর্থনৈতিক সংস্কারের অবতারণার পর থেকে চীন বিশ্বের সবচেয়ে দ্রুত বর্ধমান প্রধান অর্থনীতিগুলির একটিতে পরিণত হয়েছে। ২০১৬ সালের প্রাক্কলন অনুসারে এটি বিশ্বের ২য় বৃহত্তম অর্থনীতি (নামমাত্র মোট দেশজ উৎপাদন অনুযায়ী) এবং সর্ববৃহত্‌ অর্থনীতি (ক্রয়ক্ষমতার সমতা অনুযায়ী)। এছাড়াও চীন বিশ্বের বৃহত্তম রপ্তানিকারক ও দ্বিতীয় বৃহত্তম  আমদানিকারক রাষ্ট্র। চীন একটি স্বীকৃত পারমাণবিক অস্ত্রধারী রাষ্ট্র এবং বিশ্বের বৃহত্তম সক্রিয় সেনাবাহিনীর অধিকারী। এর প্রতিরক্ষা বাজেট বিশ্বের ২য় বৃহত্তম।  গণপ্রজাতন্ত্রী চীন জাতিসংঘের একটি স্থায়ী সদস্যরাষ্ট্র। ১৯৭১ সালে এটি চীন প্রজাতন্ত্রকে প্রতিস্থাপিত করে জাতিসংঘের নিরাপত্তা পরিষদের স্থায়ী সদস্যপদ লাভ করে। এছাড়াও চীন বহু আনুষ্ঠানিক ও অনানুষ্ঠানিক বহুপাক্ষিক সংগঠনের সদস্য, যার মধ্যে অন্যতম হল বিশ্ব বাণিজ্য সংস্থা, এশীয়-প্রশান্ত মহাসাগরীয় অর্থনৈতিক সহযোগিতা, ব্রিক্‌স, সাংহাই সহযোগিতা সংস্থা, বাংলাদেশ-চীন-ভারত-মায়ানমার ফোরাম এবং জি-২০। চীনের দুইটি বৃহত্তম নদী হোয়াংহো ও ইয়াংসি।
ইতিহাস
থাম্ব|261x261পিক্সেল|খ্রিস্টপূর্ব দ্বিতীয় শতাব্দীতে হান রাজবংশের বিস্তার দেখানো মানচিত্র প্রাচীনকালে চীন ছিল পূর্ব এশিয়ার আধিপত্য বিস্তারকারী সভ্যতা। এ অঞ্চলের অন্যান্য সভ্যতাগুলি, যেমন- জাপানি, কোরীয়, তিব্বতি, ভিয়েতনামীয়, এদের সবাইকে চীন প্রভাবিত করেছিল। তারা চীনের শিল্পকলা, খাদ্য, বস্তুসংস্কৃতি, দর্শন, সরকার ব্যবস্থা, প্রযুক্তি এবং লিখন পদ্ধতি গ্রহণ ও অনুসরণ করত। বহু শতাব্দী ধরে, বিশেষ করে ৭ম শতাব্দী থেকে ১৪শ শতাব্দী পর্যন্ত চীন ছিল বিশ্বের সবচেয়ে অগ্রসর সভ্যতা। কাগজ, ছাপাখানা, বারুদ, চীনামাটি, রেশম এবং দিকনির্ণয়ী কম্পাস সবই চীনে প্রথম উদ্ভাবিত হয় এবং সেখান থেকে বিশ্বের অন্যত্র ছড়িয়ে পড়ে। যার ব্যবহার পৃথিবীর যেকোন স্থানে দেখতে পাওয়া যায়।
ইউরোপীয় শক্তিগুলি পূর্ব এশিয়ায় আগমন করলে চীনের রাজনৈতিক শক্তি বিপদাপন্ন হয়ে পড়ে। চীনের দক্ষিণ-পূর্ব উপকূলের একটি ক্ষুদ্র প্রশাসনিক অঞ্চল মাকাও মধ্য-১৬শ শতকে পর্তুগিজ নিয়ন্ত্রণে এবং কাছেই অবস্থিত হংকং ১৮৪০-এর দশকে ব্রিটিশ নিয়ন্ত্রণে আসে। ১৯শ শতকে অভ্যন্তরীণ বিপ্লব এবং বিদেশী হস্তক্ষেপের ফলে চীনের শেষ রাজবংশ কিং রাজবংশ দুর্বল হয়ে পড়ে। ১৯১১ সালে চীনা জাতীয়তাবাদীরা শেষ পর্যন্ত এই রাজতন্ত্রের পতন ঘটায়। পরবর্তী বেশ কিছু দশক ধরে একাধিক সামরিক নেতার অন্তর্কোন্দল, জাপানি আক্রমণ, এবং সাম্যবাদী ও কুওমিনতাঙের জাতীয়তাবাদী সরকারের মধ্যকার গৃহযুদ্ধ দেশটিকে ছিন্ন বিচ্ছিন্ন করে দেয়। এর আগে ১৯২৮ সালে জাতীয়তাবাদীরা প্রজাতান্ত্রিক চীন প্রতিষ্ঠা করে।
১৯৪৯ সালে চীনের কমিউনিস্ট পার্টি গৃহযুদ্ধে জয়লাভ করে এবং চীনের মূল ভূখণ্ডে গণপ্রজাতন্ত্রী চীন রাষ্ট্র প্রতিষ্ঠা করে। কুওমিনতাঙেরা দ্বীপ প্রদেশ তাইওয়ানে পালিয়ে যায় এবং সেখানে একটি জাতীয়তাবাদী সরকার গঠন করে। জাতীয়তাবাদী সরকারটি তাইওয়ান ও পার্শ্ববর্তী কিছু দ্বীপ নিয়ন্ত্রণ করলেও প্রাথমিকভাবে এটিই বহির্বিশ্বে সমগ্র চীনের প্রকৃত সরকার হিসেবে স্বীকৃতি লাভ করেছিল। তবে বর্তমানে বেশির ভাগ দেশ মূল ভূখণ্ডের গণপ্রজাতন্ত্রী চীন সরকারকেই চীনের প্রকৃত সরকার হিসেবে গণ্য করে।
১৯৪৯ সালে ক্ষমতায় আসার পর চীনের কমিউনিস্ট সরকার কৃষি ও শিল্পব্যবস্থাকে রাষ্ট্রীয় পরিকল্পনার অধীনে নিয়ে আসে। ১৯৭০-এর দশকের শেষ থেকে সরকার অবশ্য অর্থনৈতিক সংস্কার সাধন করে যাতে বৈদেশিক বিনিয়োগ বৃদ্ধি পায়। ১৯৮০ ও ১৯৯০-এর দশকের আরও সংস্কারের ফলে চীনা অর্থনীতি ১৯৮০ থেকে ১৯৯৫ সাল পর্যন্ত বছরে ১০% হারে বৃদ্ধি পায়। ফলে ২১শ শতকের শুরুতে এসে চীনা অর্থনীতি বিশ্বের অন্যতম বৃহত্তম অর্থনীতিতে পরিণত হয়।
১৯৯৭ সালে চীন ব্রিটেনের কাছ থেকে হংকং এর নিয়ন্ত্রণ ফিরে পায়, তবে অঞ্চলটি উল্লেখযোগ্য পরিমাণ স্বায়ত্তশাসন বজায় রেখেছে। ১৯৭০-এর দশকের শেষে এসে পর্তুগাল মাকাওকে চীনের একটি প্রশাসনিক অঞ্চল হিসেবে স্বীকৃতি দেয় এবং ১৯৯৯ সালে অঞ্চলটি চীনের কাছে হস্তান্তর করে; মাকাওকেও বিশেষ স্বায়ত্তশাসিত অঞ্চলের মর্যাদা দেওয়া হয়।
সরকার
ন্যাশনাল পিপলস কংগ্রেস হল গণপ্রজাতন্ত্রী চীনের রাষ্ট্রীয় ক্ষমতার সর্বোচ্চ কক্ষ।
জাতীয় প্রতিরক্ষা মন্ত্রণালয়
রাজ্য কাউন্সিলের অধীনে দ্বিতীয় স্থান অধিকারী মন্ত্রক। মন্ত্রণালয় পিপলস লিবারেশন আর্মির (পিএলএ) উপর কর্তৃত্ব ব্যবহার করে না। সেনা কেন্দ্রীয় সামরিক কমিশনের (সিএমসি) অধীনস্থ। বিদেশি সামরিক বাহিনীর সাথে সামরিক বিনিময় ও সহযোগিতা করার সময় মন্ত্রণালয় কেবল সিএমসি এবং পিএলএর প্রতিনিধিত্বকারী যোগাযোগ সংস্থা হিসাবে কাজ করে। মন্ত্রীর পদটি সর্বদা একজন সক্রিয় সামরিক কর্মকর্তাকে দেওয়া হয়েছে।
লিন পিয়াও ছিলেন উল্লেখযোগ্য প্রতিরক্ষা মন্ত্রী, যিনি ১৯৬২ সালের ভারত-চীন যুদ্ধে প্রশাসনিক দায়িত্বে ছিলেন। চি হাওটিয়ান ছিলেন অপর উল্লেখযোগ্য প্রতিরক্ষা মন্ত্রী , যিনি ১৯৯৩ থেকে ২০০৩ সাল পর্যন্ত প্রশাসনিক দায়িত্বে ছিলেন।
রাজনীতি ও আন্তর্জাতিক সম্পর্ক
গণপ্রজাতান্ত্রিক চিনের রাজনীতি একটি একদলীয় সমাজতান্ত্রিক প্রজাতান্ত্রিক কাঠামোয় সংঘটিত হয়। গণচীনের বর্তমান সংবিধানটি ১৯৫৪ সালে প্রথম গৃহীত হয় এবং এতে দেশের শাসনব্যবস্থা ব্যাখ্যা করা হয়েছে। চীনের কমিউনিস্ট পার্টি দেশটির রাষ্ট্রীয় পর্যায়ের কর্মকাণ্ড পরিচালনা করে। দেশের ৭ কোটিরও বেশি লোক কমিউনিস্ট পার্টির সদস্য। ১৯৮০-র দশকের অর্থনৈতিক সংস্কারের পর থেকে চীনে কেন্দ্রীয় সরকারের প্রভাব হ্রাস পেয়েছে এবং স্থানীয় সরকারের নেতাদের প্রতিপত্তি বৃদ্ধি পেয়েছে।
চীনের মৌলিক রাজনৈতিক ব্যবস্থাটি গণ কংগ্রেসব্যবস্থা নামে পরিচিত। গণকংগ্রেস ব্যবস্থা পাশ্চাত্য দেশগুলোর মত নির্বাহী, আইনপ্রণয়ন ও বিচার- এই তিন ক্ষমতা পৃথকীকরণ ব্যবস্থা নয়। চীনের সংবিধান অনুযায়ী জাতীয় গণ কংগ্রেস চীনের রাষ্ট্রীয় ক্ষমতার সর্বোচ্চ সংস্থা। গণ কংগ্রেসের স্থানীয় পর্যায়ের সদস্যরা জনগণের প্রত্যক্ষ ভোটে নির্বাচিত হন। গণকংগ্রেসের কেন্দ্রীয় নেতৃত্ব চীনের গণ-আদালত নামের বিচার ব্যবস্থাকেও নিয়ন্ত্রণ করে।
সামরিক শক্তি
চীন বর্তমানে বিশ্বের ২য় সামরিক শক্তি হলেও ১৯৬২-র চীন-ভারত যুদ্ধ ছাড়া অপর কোনো উল্লেখযোগ্য বৃহৎ আকারের যুদ্ধে জড়িত হয়নি।
অবস্থান ও সীমানা
চীন এশিয়া মহদেশের পূর্ব অঞ্চলে এবং প্রশান্ত মহাসাগরের পশ্চিম উপকূলে অবস্থিত। চীনের স্থলভাগের আয়তন প্রায় বর্গকিলোমিটার। আয়তনের দিক থেকে চীন এশিয়ার বৃহত্তম দেশ এবং রাশিয়া ও কানাডার পর চীন বিশ্বে তৃতীয় অথবা চতুর্থ বৃহত্তম দেশ। উত্তর-দক্ষিণে চীন মোহো অঞ্চলের উত্তরের হেইলুংচিয়াং নদীর কেন্দ্রস্থল অর্থাৎ ৫৩.৩০ ডিগ্রি উত্তর অক্ষাংশ থেকে দক্ষিণে নানসা দ্বীপপুঞ্জের চেনমু-আনসা অর্থাৎ ৪ ডিগ্রি উত্তর অক্ষাংশ পর্যন্ত বিস্তৃত। চীনের সর্বদক্ষিণ আর সর্বউত্তর প্রান্তের মধ্যকার দূরত্ব প্রায় ৫৫০০ কিলোমিটার। পূর্ব-পশ্চিমে চীন পূর্বের হেইলুংচিয়াং নদী আর উসুলিচিয়াং নদীর সঙ্গমস্থল অর্থাৎ ১৩৫.০৫ ডিগ্রি পূর্ব দ্রাঘিমা থেকে পশ্চিমে পামির মালভূমি অর্থাৎ ৭৩.৪০ ডিগ্রি পূর্ব দ্রাঘিমা পর্যন্ত বিস্তৃত। দেশটির পূর্ব আর পশ্চিম প্রান্তের মধ্যকার দূরত্ব প্রায় ৫০০০ কিলোমিটার।
চীনের স্থলসীমার দৈর্ঘ্য প্রায় ২২,৮০০ কিলোমিটার। চীনের পূর্ব দিকে উত্তর কোরিয়া, উত্তর দিকে মঙ্গোলিয়া, উত্তর -পূর্ব দিকে রাশিয়া, উত্তর-পশ্চিম দিকে কাজাকিস্তান, কিরগিজস্তান, ও তাজিকিস্তান, পশ্চিম ও দক্ষিণ-পশ্চিম দিকে আফগানিস্তান, পাকিস্তান, ভারত, নেপাল, ও ভুটান, দক্ষিণ দিকে মিয়ানমার, লাওস ও ভিয়েতনাম। পূর্ব ও দক্ষিণ-পূর্ব দিকে দক্ষিণ কোরিয়া, জাপান, ফিলিপাইন, ব্রুনাই, মালয়েশিয়া ও ইন্দোনেশিয়ার সঙ্গে চীনের সমুদ্র সীমানা রয়েছে।
চীনের মূল ভূভাগের তটরেখা উত্তর দিকের ইয়ালুচিয়াং নদীর মোহনা থেকে দক্ষিণ দিকের কুয়াংসি স্বায়ত্ত্বশাসিত অঞ্চলের পেইলুন হো নদীর মোহনা পর্যন্ত বিস্তৃত; এর দৈর্ঘ্য প্রায় ১৮ হাজার কিলোমিটার। চীনের উপকূলীয় অঞ্চলের ভূমিরূপ সমতল এবং এখানে বহু বিখ্যাত বন্দর অবস্থিত। এই বন্দরগুলির বেশির ভাগই সারা বছর বরফমুক্ত থাকে। চীনের নিকটে পোহাই সাগর, হুয়াংহাই সাগর, পূর্ব সাগর, নানহাই সাগর এবং তাইওয়ানের পূর্ব অঞ্চলের প্রশান্ত মহাসাগরীয় অঞ্চল সহ পাঁচটি সাগর রয়েছে। এগুলির মধ্যে পোহাই সাগর চীনের অভ্যন্তরীণ সাগর। তাইওয়ানের পূর্বদিকের প্রশান্ত মহাসাগরীয় অঞ্চল পূর্বদিকে জাপানের রিইউকিয়ু দ্বীপপুঞ্জের দক্ষিণ-পশ্চিমের সাখি সীমা দ্বীপপুঞ্জ থেকে দক্ষিণ দিকের বাস প্রণালী পর্যন্ত বিস্তৃত।
চীনের অভ্যন্তরীণ নদী আর সামুদ্রিক জলসীমা নিয়ে গঠিত সামুদ্রিক অঞ্চলের মোট আয়তন ৩ লক্ষ ৮০ হাজার বর্গকিলোমিটার। চীনের সামুদ্রিক অঞ্চলে ৫০০০-এরও বেশি দ্বীপ রয়েছে। এগুলির মোট আয়তন প্রায় ৮০ হাজার বর্গকিলোমিটার। দ্বীপগুলির তটরেখার দৈর্ঘ্য প্রায় ১৪ হাজার কিলোমিটার। দ্বীপগুলির মধ্যে বৃহত্তম তাইওয়ান দ্বীপের আয়তন ৩৬ হাজার বর্গকিলোমিটার। দ্বিতীয় বৃহত্তম হাইনান দ্বীপের আয়তন ৩৪ হাজার বর্গকিলোমিটার। তাইওয়ান দ্বীপের উত্তর-পূর্ব সমুদ্রে অবস্থিত তিয়াও ইয়ু তাও দ্বীপ ও ছিওয়েই ইয়ু দ্বীপ চীনের সবচেয়ে পূর্বাঞ্চলীয় দ্বীপ। দক্ষিণ চীন সমুদ্রে ছড়িয়ে থাকা দ্বীপ ও প্রবাল-প্রাচীরগুলিকে নানহাই দ্বীপপুঞ্জ নামে ডাকা হয়। এটি চীনের সবচেয়ে দক্ষিণাঞ্চলীয় দ্বীপপুঞ্জ। অবস্থান অনুযায়ী এগুলোকে তুঙসা দ্বীপপুঞ্জ, সিসা দ্বীপপুঞ্জ, চুংসা দ্বীপপুঞ্জ এবং নানসা দ্বীপপুঞ্জ নামে ডাকা হয়।
চীনের মূল অঞ্চলটি তিনটি নদীবিধৌত অববাহিকার কৃষিভিত্তিক অঞ্চল নিয়ে গঠিত। এই তিনটি নদী হল উত্তরের হুয়াং হো, মধ্য চীনের ইয়াং ছি (বা "ছাং চিয়াং"), এবং দক্ষিণের মুক্তা নদী (বা "পার্ল নদী", "চু চিয়াং")। দেশটির ভূপ্রকৃতি বিচিত্র। এখানে আছে বিস্তীর্ণ মরুভূমি, সুউচ্চ পর্বত ও মালভূমি, এবং প্রশস্ত সমভূমি। দেশের উত্তর অঞ্চলে অবস্থিত বেইজিং বা পেইচিং চীনের রাজধানী এবং দেশের সাংস্কৃতিক, অর্থনৈতিক ও যোগাযোগ কেন্দ্র। ইয়াংছে নদীর কাছে অবস্থিত সাংহাই শহর সবচেয়ে জনবহুল শহর, বৃহত্তম শিল্প ও বাণিজ্য নগরী এবং চীনের প্রধান বন্দর।
জলবায়ু
চীনের বেশিরভাগ উত্তর নাতিশীতোষ্ণ অঞ্চলে অবস্থিত, যা স্বতন্ত্র ঋতু এবং একটি মহাদেশীয় মৌসুমী জলবায়ু দ্বারা চিহ্নিত। বছরের সেপ্টেম্বর থেকে এপ্রিল পর্যন্ত সাইবেরিয়া এবং মঙ্গোলীয় মালভূমি থেকে শুষ্ক ও ঠান্ডা বর্ষা বয়ে যায়, যার ফলে ঠান্ডা ও শুষ্ক শীত হয় এবং উত্তর ও দক্ষিণ চীনের তাপমাত্রার মধ্যে বড় পার্থক্য দেখা যায়। এপ্রিল থেকে সেপ্টেম্বর পর্যন্ত উষ্ণ এবং আর্দ্র বর্ষা সাগর থেকে পূর্ব ও দক্ষিণে প্রবাহিত হয়, যার ফলে সামগ্রিক উচ্চ তাপমাত্রা এবং প্রচুর বৃষ্টিপাত হয় এবং উত্তর ও দক্ষিণ চীনের মধ্যে তাপমাত্রার সামান্য পার্থক্য হয়। তাপমাত্রার পরিপ্রেক্ষিতে, দেশটিকে দক্ষিণ থেকে উত্তরে নিরক্ষীয়, গ্রীষ্মমন্ডলীয়, উপক্রান্তীয়, উষ্ণ-নাতিশীতোষ্ণ, নাতিশীতোষ্ণ এবং ঠান্ডা-নাতিশীতোষ্ণ অঞ্চলে ভাগ করা যেতে পারে। বৃষ্টিপাত ধীরে ধীরে দক্ষিণ-পূর্ব উপকূল থেকে উত্তর-পশ্চিম অভ্যন্তরীণ অঞ্চলে হ্রাস পায়, যেখানে বার্ষিক গড় বৃষ্টিপাত স্থানভেদে ব্যাপকভাবে পরিবর্তিত হয়। দক্ষিণ-পূর্ব উপকূলীয় এলাকায় এটি ১,৫০০ মিমি; উত্তর-পশ্চিমাঞ্চলে এটি ২০০  মিলিমিটারের নিচে নেমে আসে।
ভূমিরূপ
চীন একটি পর্বতময় দেশ। এর মোট আয়তনের দুই-তৃতীয়াংশ পর্বত, ছোট পাহাড় এবং মালভূমি নিয়ে গঠিত। আরও সঠিকভাবে বলতে গেলে চীনের ৩৩% উঁচু পর্বত, ২৬% মালভূমি, ১৯% অববাহিকা, ১২% সমতলভূমি এবং প্রায় ১০% ক্ষুদ্র পাহাড়। কয়েক মিলিয়ন বছর আগে ছিংহাই-তিব্বত মালভূমি সৃষ্টি হয়। আকাশ থেকে দেখলে মনে হবে চীনের ভূভাগ সিঁড়ির মতো পশ্চিম দিক থেকে পূর্বদিকে ধাপে ধাপে নেমে গেছে। সমুদ্র সমতল থেকে ছিংহাই-তিব্বত মালভূমির গড় উচ্চতা ৪০০০ মিটারের বেশি বলে মালভূমিটি "বিশ্বের ছাদ" নামে পরিচিত; এটি চীনের ভূমিরূপের প্রথম সিঁড়ি গঠন করেছে। মালভূমিটিতে অবস্থিত হিমালয়ের অন্যতম প্রধান পর্বতশৃঙ্গ চুমোলাংমা শৃঙ্গের উচ্চতা ৮৮৪৮.১৩ মিটার। আন্তঃমঙ্গোলিয়া মালভূমি, দো-আঁশ মালভূমি, ইয়ুন্নান-কুইচৌ মালভূমি এবং থালিমু অববাহিকা, চুনগার অববাহিকা ও সিছুয়ান অববাহিকা নিয়ে চীনের ভূগোলের দ্বিতীয় সিড়ি গঠিত। এর গড় উচ্চতা ১০০০-২০০০ মিটার। দ্বিতীয় সিড়ির পূর্বপ্রান্ত অতিক্রম করে বড় সিং আনলিন পর্বত, থাইহান শ্যান পাহাড়, উশ্যান পাহাড়, আরস্যুয়ে ফোং শ্যান পাহাড় পূর্বদিকের প্রশান্ত মহাসাগরীয় অঞ্চলের উপকূলীয় এলাকায় বিস্তৃত হয়েছ; এটি তৃতীয় সিঁড়ি। তৃতীয় সিঁড়ির ভূখণ্ড ৫০০-১০০০ মিটার নিচে নেমে গেছে। উত্তর থেকে দক্ষিণ দিক পর্যন্ত বিস্তৃত তৃতীয় সিঁড়িতে উত্তর-পূর্বসমতল-ভূমি, উত্তর চীন সমতল-ভূমি, ইয়াংসি নদীর মধ্য ও নিম্ন অববাহিকা সমতল-ভূমি আর সমতল-ভূমির প্রান্তে নিচু ও ক্ষুদ্র পাহাড় ছড়িয়ে আছে। এরও পূর্বদিকে চীনের মহাদেশীয় সোপান তথা স্বল্প গভীর সাগরীয় এলাকা অর্থাৎ চতুর্থ সিঁড়িটি বিস্তৃত; এর গভীরতা ২০০ মিটারের কিছু কম।
অর্থনীতি
ক্রয়ক্ষমতার সমতার (Purchasing power parity) বিচারে চীনের অর্থনীতি বিশ্বের ২য় বৃহত্তম। এদেশের জিডিপি (GDP) ৮.১৮৫ ট্রিলিয়ন আমেরিকান ডলার। আমেরিকান ডলার বিনিময় হারের (USD exchange-rate) দিক থেকে দেখলে এর অর্থনীতি বিশ্বের চতুর্থ বৃহত্তম (২০০৫ সালের হিসাব)। তথাপি, বিশাল জনসংখ্যার কারণে, চীনের মাথাপিছু আয় (Purchasing power parity-র মাপকাঠিতে) ৬,২০০ আমেরিকান ডলার যা আমেরিকার এক সপ্তমাংশ।
১৯৫০ সালে চীনের কমিউনিস্ট পার্টি দেশের সকল অর্থনৈতিক কর্মকান্ডকে রাষ্ট্রায়ত্ত করে। তবে ১৯৭৮ সালে শুরু হওয়া সংষ্কার কর্মসূচীর আওতায় সরকার আস্তে আস্তে সোভিয়েত ধারার কেন্দ্রীভূত অর্থনৈতিক মডেল থেকে বাজারমূখী অর্থনীতির দিকে সরে আসে। এর ফলে ১৯৮০ সালে চীনে ১০.২% অর্থনৈতিক প্রবৃদ্ধি হয় এবং ১৯৯০ থেকে ২০০১ পর্যন্ত গড়ে ১০% অর্থনৈতিক প্রবৃদ্ধি অর্জন করা সম্ভব হয়। ২০০১ সালে চীন বিশ্ব বাণিজ্য সংস্থার (World Trade Organization) সদস্য পদ লাভ করে। আধুনিক প্রযুক্তির ব্যবহার চীনে এক নতুন গতিপথ সৃষ্টি করেছে।
পরিবহন
গণপ্রজাতন্ত্রী চীনের পরিবহন ব্যবস্থায় ১৯৪৯ সালের পর থেকে, বিশেষত ১৯৮০-র দশকের শুরু থেকে ব্যাপক উন্নয়ন ও পরিবর্ধন ঘটেছে। নিত্যনতুন বিমানবন্দর, সড়ক ও রেলপথ নির্মাণের প্রকল্পসমূহ আগামী দশকগুলিতেও চীনের শ্রমবাজারে বিপুল পরিমাণে কাজের সৃষ্টি করবে।
রেলপথ চীনের প্রধান পরিবহন ব্যবস্থা। বিংশ শতকের মধ্যভাগের তুলনায় বর্তমান চীনের রেলপথের দৈর্ঘ্য দ্বিগুণ হয়েছে। একটি বিস্তৃত রেলব্যবস্থা বর্তমানে সমগ্র চীন জুড়ে প্রসারিত। বড় বড় শহরগুলিতে পাতাল রেল হয় ইতোমধ্যেই নির্মিত হয়েছে কিংবা নির্মাণাধীন বা পরিকল্পনাধীন অবস্থায় আছে।
চীনের সড়ক ও মহাসড়ক ব্যবস্থাতেও দ্রুত পরিবর্ধন সংঘটিত হয়েছে, যার ফলে চীনে মোটরযান ব্যবহারের পরিমাণ আগের চেয়ে বহুগুণ বেড়েছে। বিশালাকার চীনের পরিবহন ব্যবস্থাটিও বহু পরিবহন নোড বা কেন্দ্রের সমন্বয়ে গঠিত বিশাল একটি নেটওয়ার্ক। তবে এই পরিবহন নোডগুলি অর্থনৈতিকভাবে সমৃদ্ধ সমুদ্র-উপকূলীয় এলাকা এবং দেশের অভ্যন্তরে বড় বড় নদীগুলির তীরে অবস্থিত।
চীনের পরিবহন ব্যবস্থার বেশির ভাগই ১৯৪৯ সালে গণপ্রজাতন্ত্রী চীনের প্রতিষ্ঠার পরে নির্মিত হয়েছে। তার আগে চীনের রেলপথের দৈর্ঘ্য ছিল মাত্র ২১,৮০০ কিমি। বর্তমানে চীনের রেলপথের মোট দৈর্ঘ্য ৮৬,০০০ কিমি। ১৯৯০-এর দশকে সরকারি উদ্যোগে চীনের সর্বত্র যোগাযোগ রক্ষাকারী মহাসড়কব্যবস্থা নির্মাণের উদ্যোগ নেওয়া হয়, যার ফলে ২০০৯ সালে এসে বর্তমানে মহাসড়ক ব্যবস্থার দৈর্ঘ্য বেড়ে হয়েছে ৬৫,০০০ কিমি। মার্কিন যুক্তরাষ্ট্রের পরে এটি বিশ্বের ২য় বৃহত্তম মহাসড়ক ব্যবস্থা।
১৯৯০-এর দশকের শেষে এসে চীনের অভ্যন্তরে বিমান ভ্রমণের পরিমাণও ব্যাপক বৃদ্ধি পেয়েছে। তবে এখনও দূরপথে যাত্রার জন্য রেলপথই চীনাদের বেশি পছন্দ।
জনগোষ্ঠী
পৃথিবীর এক পঞ্চমাংশ জনগোষ্ঠী চীনে বাস করে। এদের মধ্যে ৯২% জাতিগোষ্ঠীর অন্তর্গত। এছাড়াও চীনে আরো ৫৫ জাতিগোষ্ঠীর লোক বসবাস করে। জুলাই ২০০৬ এ হিসেব অনুযায়ী চীনের মোট জনসংখ্যা হবে ১৩১ কোটি ৩৯ লক্ষ ৭৩ হাজার ৭১৩ জন। এর ২০.৮% শতাংশের বয়স ১৪ বছরের নিচে, ৭১.৪% শতাংশের বয়স ১৫ থেকে ৬৪ বছরের মধ্যে এবং ৭.৭ শতাংশের বয়স ৬৫র উপরে। ২০০৬ সালে চীনের জনসংখ্যা বৃদ্ধির হার ছিল .৫৯%।
ভাষা
চীনের সবচেয়ে বেশি কথিত ভাষাগুলি চৈনিক-তিব্বতি ভাষা পরিবারের অন্তর্ভুক্ত। এছাড়াও চীনা ভাষার ভেতরে একাধিক প্রধান দল আছে। এদের মধ্যে সবচেয়ে বেশি কথিত ভাষাদলগুলি হল ম্যান্ডারিন চীনা ভাষা (চীনের জনসংখ্যার ৭০%  এই দলের ভাষাগুলিতে কথা বলে) ), উ (যার মধ্যে  সাংহাই ভাষা পড়েছে), ইউয়ে ভাষা (যার মধ্যে ক্যান্টনীয় ভাষা ও তাইশানীয় ভাষা অন্তর্গত), মিন চীনা ভাষা (যার মধ্যে হোক্কিয়েন ও তেওচিউ উপভাষা অন্তর্গত), সিয়াং চীনা ভাষা, গান চীনা ভাষা, এবং হাক্কা চীনা ভাষা। আদিবাসী সংখ্যালঘু গোষ্ঠীদের মধ্যে ব্যাপকভাবে প্রচলিত অ-চৈনিক ভাষাগুলির মধ্যে রয়েছে চুয়াং ভাষাসমূহ, মঙ্গোলীয় ভাষা, তিব্বতি ভাষা, উইগুর ভাষা, হমং ভাষা এবং কোরীয় ভাষা। আদর্শ বা প্রমিত চীনা ভাষা ম্যান্ডারিন ভাষাদলের বেইজিং উপভাষার উপর ভিত্তি করে সৃষ্ট হয়েছে। এটি আনুষ্ঠানিকভাবে চীনের জাতীয় ভাষা এবং বিশাল দেশটির বিভিন্ন অঞ্চলের মানুষের মধ্যে ভাবে আদানপ্রদানের জন্য লিঙ্গুয়া ফ্রাংকা হিসেবে ব্যবহৃত হয়।
হাজার বছর ধরে ধ্রুপদী চীনা ভাষা লিখিত চীনা ভাষার আদর্শ মানদন্ড ছিল। এর ফলে চীনের বিভিন্ন পরস্পর-অবোধগম্য ভাষা ও উপভাষার বক্তারা নিজেদের মধ্যে লিখিত মাধ্যমের সাহায্যে যোগাযোগ করতে পারতেন। মিং রাজবংশের আমলে লেখা উপন্যাসগুলিতে ম্যান্ডারিন ভাষার উপর ভিত্তি করে যে লিখিত ভাষার মানদন্ডটি প্রতিষ্ঠিত হয়েছিল, তার নাম পাইহুয়া। এই আদর্শটিকেই ব্যাপকভাবে পরিমার্জন করে ২০শ শতকের শুরুতে জাতীয় আদর্শের মর্যাদা দেওয়া হয়। আজও চীনের উচ্চবিদ্যালয়গুলির পাঠ্যক্রমে ধ্রুপদী চীনা ভাষা শিক্ষা দেওয়া হয়, ফলে বহু চীনাভাষী লোক এটি বুঝতে পারে। ১৯৫৬ সালে চীন সরকার সরলীকৃত চীনা অক্ষরের প্রবর্তন করেন। বর্তমানে এটিই চীনা ভাষার আদর্শ সরকারি লিপি, যা চীনের মূল ভূখণ্ডে ব্যবহার করা হয়। ঐতিহ্যবাহী চীনা অক্ষরগুলি আর ব্যবহৃত হয় না।
জাতীয় পতাকা
চীনের জাতীয় পতাকাটি পাঁচটি তারকাখচিত একটি লাল পতাকা। এর দৈর্ঘ্য ও উচ্চতার অনুপাত হল ৩:২। চীনের জাতীয় পতাকার লাল রঙ বিপ্লবের নিদর্শন। পতাকাতে পাঁচটি হলুদ রঙের পাঁচ-কোনা তারকা আছে, যাদের মধ্যে একটি বড় ও মূল তারকা। চারটি ছোট তারকার প্রত্যেকটির একটি কোনা মূল তারকার কেন্দ্রস্থলের দিকে মুখ করে আছে। এটি কমিউনিস্ট পার্টির নেতৃত্বাধীন বিপ্লবী জনগণের ঐক্যের নিদর্শন।
জাতীয় প্রতীক
জাতীয় পতাকা, থিয়েন আনম্যান, চাকা আর ধানের শীষ নিয়ে গণচীনের জাতীয় প্রতীক গঠিত। চীনা সরকারের মতে এটি ৪ঠা মে আন্দোলনের পর চীনা জনগণের চালিত নতুন গণতান্ত্রিক বিপ্লবী সংগ্রাম আর শ্রমিকশ্রেণীর নেতৃত্বাধীন শ্রমিক-কৃষক মৈত্রীর ভিত্তিতে গঠিত জনগণের গণতান্ত্রিক একনায়কত্বের নয়া চীনের প্রতিষ্ঠা
জাতীয় সঙ্গীত
গণচীনের জাতীয় সঙ্গীত মূলত এক বীরবাহিনীর অগ্রযাত্রার গান। গানটি ১৯৩৫ সালে রচনা করা হয়। গানের কথাগুলো লিখেছেন নাট্যকার থিয়েনহান, আর এটিতে সুর দিয়েছেন চীনের নতুন সংগীত-আন্দোলনের প্রতিষ্ঠাতা নিয়ের আর। গানটি প্রকৃতপক্ষে সংগ্রামের অগ্রগামী সন্তানেরা নামক চীনা চলচ্চিত্রের থিম-সঙ্গীত। ১৯৩১ সালের ১৮ই সেপ্টেম্বর জাপান চীনের উত্তর-পূর্ব অঞ্চলের তিনটি প্রদেশ দখল করে। চীনারা জাপানিদের হটাতে যে রক্তক্ষয়ী যুদ্ধে ঝাঁপিয়ে পড়ে, চলচ্চিত্রটিতে সে কাহিনী বর্ণনা করা হয়েছে। চলচ্চিত্রটি মুক্তি পাওয়ার পর এই সঙ্গীতটি সমগ্র চীনে মুক্তিসঙ্গীত হিসেবে ছড়িয়ে পড়ে।
১৯৪৯ সালের ২৭শে সেপ্টেম্বর চীনা জনগণের রাজনৈতিক পরামর্শ সম্মেলনের প্রথম পূর্ণাঙ্গ অধিবেশনে গণচীনের জাতীয় সঙ্গীত আনুষ্ঠানিকভাবে তৈরি না হওয়া পর্যন্ত বীরবাহিনীর অগ্রযাত্রার গানটিকে জাতীয় সঙ্গীত হিসেবে গ্রহণ করার সিদ্ধান্ত নেওয়া হয়।
টীকা
<references group="পাদটীকা"/>
জাকা আশরাফ
চৌধুরী মুহাম্মদ জাকা আশরাফ ( পাঞ্জাবি, محمد ذكا اشرف  ; জন্ম ৯ সেপ্টেম্বর ১৯৫২) একজন পাকিস্তানি নির্বাহী যিনি পাকিস্তান ক্রিকেট বোর্ডের চেয়ারম্যান।  ও রাজনীতিবিদ।
প্রাথমিক জীবন এবং শিক্ষা
হম্মদ আশরাফের পুত্র, একজন ব্যবসায়ী এবং প্রভাবশালী (পিটিআই) রাজনীতিবিদ জুলফিকার আলী ভুট্টোর ঘনিষ্ঠ যিনি পাকিস্তানের প্রতিষ্ঠাতাদের একজন চৌধুরী রহমত আলীর ভাগ্নে ছিলেন।
জাকা সিনিয়র পিটিআই রাজনীতিবিদ শাফকাত মাহমুদ এবং সিনিয়র পিএমএল-এন রাজনীতিবিদ চৌধুরী জাফর ইকবাল গুজ্জারের চাচাতো ভাই ।
জাকা 1970 সাল থেকে জুলফিকার আলী ভুট্টো সরকারের অধীনে পাকিস্তান পিপলস পার্টির সাথে যুক্ত। কলেজে পড়ার সময়, তিনি ভবিষ্যতের রাজনীতিবিদ আসিফ আলী জারদারির সাথে ঘনিষ্ঠ সম্পর্ক গড়ে তোলেন, তাদের অনুরূপ রাজনৈতিক মতামতের কারণে।
আশরাফ সাদিক পাবলিক স্কুল, বাহওয়ালপুর এবং ক্যাডেট কলেজ পেতারোর একজন প্রাক্তন ছাত্র, যেখান থেকে তিনি 1973 সালে স্নাতক হন।
পকিস্তান ক্রিকেট বোর্ডের চেয়ারম্যান
15 অক্টোবর 2011 তারিখে পাকিস্তানের রাষ্ট্রপতি তাকে পাকিস্তান ক্রিকেট বোর্ডের চেয়ারম্যান হিসেবে নিযুক্ত করেন এবং 27 অক্টোবর 2011 তারিখে দায়িত্ব গ্রহণ করেন । যাইহোক, 10 ফেব্রুয়ারী 2014-এ, পাকিস্তানের প্রধানমন্ত্রী নওয়াজ শরীফ পিসিবি গভর্নিং বোর্ড ভেঙ্গে দেন এবং তাকে পিসিবি-র চেয়ারম্যান পদ থেকে বরখাস্ত করেন । আগস্ট 2012 সালে, তিনি এশিয়ান ক্রিকেট কাউন্সিল উন্নয়ন কমিটির চেয়ারম্যান নির্বাচিত হন ।
আদালত কর্তৃক স্থগিতাদেশ
28 মে 2013 তারিখে, ইসলামাবাদ হাইকোর্ট জাকা আশরাফকে পাকিস্তান ক্রিকেট বোর্ডের চেয়ারম্যান হিসাবে কাজ করা থেকে বিরত রাখে যে পিসিবি চেয়ারম্যান হিসাবে জাকার নির্বাচন পাকিস্তান ক্রিকেট দলের প্রাক্তন কোচের দ্বারা খারাপ ছিল । তদুপরি, আই এইচ সি তাকে তার নির্বাচনের প্রক্রিয়া স্বচ্ছ না হওয়ার কারণে তার দায়িত্ব পালনে বাধা দিয়েছে। 24 জুন 2013 তারিখে, পরবর্তী নির্দেশ না দেওয়া পর্যন্ত মামলাটি স্থগিত করা হয়।
পুনরায় নিয়োগ
ইসলামাবাদ হাইকোর্ট 15 জানুয়ারী 2014-এ পাকিস্তান ক্রিকেট বোর্ডের চেয়ারম্যান হিসাবে জাকা আশরাফকে পুনর্বহাল করে। আশরাফকে পুনর্বহাল করার সিদ্ধান্তটি বিচারপতি নুরুল হক কোরেশি এবং বিচারপতি রিয়াজ আহমেদ খানের সমন্বয়ে গঠিত দুই সদস্যের ডিভিশন বেঞ্চ গ্রহণ করেন। বিচারপতি শওকত আজিজ সিদ্দিকীর সমন্বয়ে গঠিত আইএইচসি-এর একক সদস্যের বেঞ্চের এই সিদ্ধান্তের বিরুদ্ধে আন্তঃআদালত আপিল গ্রহণ করে আদালত। 19 জুলাই 2013-এ, ইসলামাবাদ হাইকোর্ট আশরাফের নিয়োগকে "অবৈধ" ঘোষণা করেছিল এবং ভারপ্রাপ্ত পিসিবি প্রধান নাজাম শেঠিকে 90 দিনের মধ্যে নির্বাচন করার নির্দেশ দিয়েছিল।
পাকিস্তান ক্রিকেট বোর্ডের চেয়ারম্যান হিসেবে ৩য় মেয়াদ
2023 সালের জুনে, তিনি নাজাম শেঠির বিপরীতে পিসিবি চেয়ারম্যান পদের জন্য পাকিস্তান পিপলস পার্টি কর্তৃক মনোনীত হন। 20 জুন 2023-এ, নাজাম শেঠি পিসিবি চেয়ারম্যান পদের প্রতিযোগিতা থেকে তার প্রত্যাহারের ঘোষণা দেন। একই দিনে, জাকা আশরাফ পাকিস্তান ক্রিকেট বোর্ড বোর্ড অফ গভর্নরস-এর সদস্য হিসেবে নিযুক্ত হন । 5 জুলাই 2023-এ, তিনি নাজাম শেঠির স্থলাভিষিক্ত হয়ে পাকিস্তান ক্রিকেট বোর্ডের চেয়ারম্যান হিসেবে নিযুক্ত হন ।
জো ফ্রেজিয়ার
জোসেফ উইলিয়াম "জো" ফ্রেজিয়ার (Joseph William "Joe" Frazier) (জন্ম: ১২ জানুয়ারি, ১৯৪৪, মৃত্যু: ৭ নভেম্বর, ২০১১) যিনি স্মকিং জো নামে সর্বাধিক পরিচিত। ১৯৬৫ সাল থেকে ১৯৭৬ সাল পর্যন্ত নিয়মিত এই বক্সার একাধারে সাবেক অলিম্পিক চ্যাম্পিয়ান ও বিশ্ব হেভিওয়েট মুষ্টিযুদ্ধ সেরা।
১৯৬৪ সালের টোকিও অলিম্পিকে যুক্তরাষ্ট্রের হয়ে স্বর্ণপদক জেতেন ফ্রেজিয়ার। ১৯৭০ সালে নিউ ইয়র্কে জিমি এলিসকে নক আউট করে ফ্রেজিয়ার হন নতুন বিশ্ব চ্যাম্পিয়ন।
শতাব্দীর সেরা লড়াই
১৯৭১ সালে তিনি বহুল আলোচিত লড়াই ফাইট অব দ্য সেঞ্চুরীতে আরেক বিখ্যাত মুষ্টিযোদ্ধা মোহাম্মদ আলীর সাথে লড়াই করেন। মোহাম্মদ আলীর সাথে ১৯৭১ সালের ৮ মার্চ নিউ ইয়র্কের ম্যাডিসন স্কয়ার গার্ডেনে মুখোমুখি হন ফ্রেজিয়ারের। 'দ্য ফাইট অব দ্য সেঞ্চুরি' নামে পরিচিতি পাওয়া সেই লড়াইয়ের ১৫তম রাউন্ডে আলীকে হারিয়ে দেন ফ্রেজিয়ার। তবে ১৯৭৩ সালে তিনি খেতাব হারান জর্জ ফোরম্যানের কাছে।
১৯৭৪ সালের ২৮ জানুয়ারি ম্যাডিসন স্কয়ার গার্ডেনেই বদলা নেন মোহাম্মদ আলী। পরে ফোরম্যানকে হারিয়ে বিশ্ব চ্যাম্পিয়নশিপ ফিরে পান তিনি। ১৯৭৫ সালে 'দ্য থ্রিলা ইন ম্যানিলা' নামে পরিচিত এক লড়াইয়ে ফ্রেজিয়ারকে হারিয়ে শিরোপা অক্ষুণ রাখেন আলী। তাদের এ লড়াই বিংশ শতাব্দির সবচেয়ে উল্লেখযোগ্য ক্রীড়া ইভেন্ট হিসেবে বিবেচিত হয়। ১৯৭৬ সালে আবার ফোরম্যানের কাছে হারার পর অবসর নেন ফ্রেজিয়ার। ১৯৮১ সালে অবসর ভেঙে ফিরে আসলেও একবার লড়াইয়ে নেমেই চিরদিনের মতো বক্সিং রিং ছাড়েন 'জো'।
মৃত্যু
৬৭ বছর বয়সে ক্যান্সারের কারণে ফিলাডেলফিয়ার একটি হাসপাতালে চিকিৎসাধীন থাকার পর মারা যান মুষ্টিযোদ্ধা 'স্মোকিং জো' খ্যাত জো ফ্রেজিয়ার।
জীবনী গ্রন্থ
জো ফ্রেজিয়ার স্মকিং জো শিরোনামে আত্মজীবনীমূলক গ্রন্থ লিখেন। ১৯৯৬ সালে প্রকাশিত। এই বইটির।
আমিরাবাদ ইউনিয়ন, লোহাগাড়া
আমিরাবাদ বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
আয়তন
আমিরাবাদ ইউনিয়নের আয়তন ৪,৩৬১ একর (১৭.৬৫ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী আমিরাবাদ ইউনিয়নের মোট জনসংখ্যা ৩৭,৩০৩ জন। এর মধ্যে পুরুষ ১৮,০১৮ জন এবং মহিলা ১৯,২৮৫ জন। মোট পরিবার ৭,৩৪২টি।
অবস্থান ও সীমানা
লোহাগাড়া উপজেলার উত্তরাংশে আমিরাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের দক্ষিণে আধুনগর ইউনিয়ন, লোহাগাড়া ইউনিয়ন ও কলাউজান ইউনিয়ন; পূর্বে কলাউজান ইউনিয়ন ও পদুয়া ইউনিয়ন; উত্তরে পদুয়া ইউনিয়ন ও সাতকানিয়া উপজেলার সাতকানিয়া ইউনিয়ন এবং পশ্চিমে সাতকানিয়া উপজেলার সোনাকানিয়া ইউনিয়ন অবস্থিত।
ইতিহাস
আমিরাবাদ ইউনিয়ন ১৯৬৮ সালে ১৪নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ২নং আমিরাবাদ ইউনিয়ন হিসেবে কার্যক্রম শুরু করে।
শিক্ষা ব্যবস্থা
২০১১ সালের আদমশুমারি অনুযায়ী আমিরাবাদ ইউনিয়নের সাক্ষরতার হার ৫৮.৭%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৬টি মাধ্যমিক বিদ্যালয়, ২টি দাখিল মাদ্রাসা, ১টি কওমী মাদ্রাসা, ১৮টি প্রাথমিক বিদ্যালয়, ১টি এবতেদায়ী মাদ্রাসা ও ১টি কিন্ডারগার্টেন রয়েছে।
যোগাযোগ ব্যবস্থা
আমিরাবাদ ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
আমিরাবাদ ইউনিয়নে ৬০টি মসজিদ ও ৩টি মন্দির রয়েছে।
খাল ও নদী
আমিরাবাদ ইউনিয়নের মধ্য দিয়ে টংকাবতী নদী ও পশ্চিম সীমান্ত দিয়ে ডলু নদী বয়ে চলেছে। এছাড়া এ ইউনিয়নের উপর দিয়ে প্রবাহিত হচ্ছে বোয়ালিয়া খাল, বাই খাল এবং গোলাছড়ি খাল।
হাট-বাজার
আমিরাবাদ ইউনিয়নের প্রধান ২টি হাট/বাজার হল মাস্টার হাট এবং নতুন বাজার।
রোহিঙ্গা গণহত্যা
রোহিঙ্গা গণহত্যা বা ২০১৬-১৭ সালে মিয়ানমারে রোহিঙ্গা নির্যাতন বা নিপীড়ন বলতে মিয়ানমারের সশস্ত্র বাহিনী এবং পুলিশের দ্বারা দেশটির উত্তর-পশ্চিমাঞ্চলীয় রাখাইন রাজ্যে রোহিঙ্গা মুসলমানদের উপর চলমান সামরিক অভিযানকে বুঝানো হয়। এটি ২০১২ সালের অক্টোবরে অজ্ঞাত বিদ্রোহীর দ্বারা বার্মা সীমান্তে হামলার একটি প্রতিক্রিয়া ছিল। বিচার বহির্ভূত হত্যাকাণ্ড, গণধর্ষণ, অগ্নিসংযোগ ও শিশুহত্যাসহ অত্যধিক মানবাধিকার লঙ্ঘনের অভিযোগে মিয়ানমার কর্তৃপক্ষ অভিযুক্ত হয়েছে।
রোহিঙ্গা জনগণের ওপর সামরিক অভিযান জাতিসংঘ (যা "মানবতার বিরুদ্ধে অপরাধ" হিসেবে চিহ্নিত), মানবাধিকার সংস্থা অ্যামনেস্টি ইন্টারন্যাশনাল, মার্কিন ডিপার্টমেন্ট অফ স্টেট, প্রতিবেশী বাংলাদেশ সরকার এবং মালয়েশিয়ার সরকার থেকে সমালোচনার জন্ম দিয়েছে (যেখানে অনেক রোহিঙ্গা শরণার্থী পালিয়ে গেছে)। মিয়ানমারের সাবেক সরকার প্রধান, অং সান সু চি, বিশেষ করে তার নিষ্ক্রিয়তা ও নীরবতার জন্য এবং এই সামরিক অপব্যবহার প্রতিরোধে বলতে গেলে কোন কাজ না করার জন্য সমালোচিত হয়েছেন।
পটভূমি
মিয়ানমার, বার্মা নামেও পরিচিত, দক্ষিণ-পূর্ব এশিয়ার একটি দেশ, যার পশ্চিমে বঙ্গোপসাগর, বাংলাদেশ ও ভারত এবং পূর্বদিকে চীন, লাওস ও থাইল্যান্ডের সীমানা দ্বারা পরিবেষ্টিত। সামরিক অভ্যুত্থানের মাধ্যমে সম্প্রতি মিয়ানমারে উত্থাপিত গণতন্ত্র, ২০১৫ সালের ৮ নভেম্বর, স্বাধীন নির্বাচন করার অনুমতি দেয়, যা নোবেল শান্তি পুরস্কার বিজয়ী অং সান সু চিকে গৃহবন্দী থাকার পর ক্ষমতায় অধিষ্ঠিত করেছে ।
মিয়ানমার মূলত বৌদ্ধধর্মাবলম্বী (জনসংখ্যার ৮৮% -৯০%), ভিন্ন বিশ্বাসী কিছু সংখ্যালঘুসহ, সংখ্যালঘুদের মধ্যে মুসলমান ৪%, যাদের বেশিরভাগকেই ভোট দিতে নিষিদ্ধ করে রাখা হয়েছে এবং নাগরিকত্ব প্রত্যাখ্যান করা হয়েছে (কামান জাতি ব্যতীত)। মিয়ানমার তার সংখ্যাগরিষ্ঠ বমা জাতি (বা বর্মণ) (৬৮%) দ্বারা প্রভাবিত, যাদের অধিকাংশই বৌদ্ধ।
বেশ কয়েকটি জাতিগত গোষ্ঠী সরকার কর্তৃক বৈষম্য, অপব্যবহার এবং অবহেলার শিকার; পশ্চিমাঞ্চলীয় রাখাইন রাজ্যের উপকূল, এটি মূলত বৌদ্ধ রাখাইন (৪%, প্রায় ২ মিলিয়ন মানুষ) এবং মুসলিম রোহিঙ্গা (২%, প্রায় ১০ মিলিয়ন মানুষ) অধ্যুষিত, যারা সরকারের হাতে নিপীড়নের শিকার। জাতীয়তাবাদী বৌদ্ধরা প্রায়ই রোহিঙ্গাদের উদ্দেশ্য করে, বৌদ্ধ ও মুসলিম সম্প্রদায়ের মধ্যে উত্তেজনা ও সহিংসতা সৃষ্টি করেছে। রোহিঙ্গারা তাদের নিজস্ব ভাষা এবং সংস্কৃতি সহকারে একটি স্বতন্ত্র জাতি, তবে তারা রাখাইন রাজ্যের সাথে দীর্ঘ ঐতিহাসিক সম্পর্কের দাবিদার।
রোহিঙ্গারা নিজেদেরকে আরব ব্যবসায়ীদের বংশধর হিসেবে বর্ণনা করে, যারা বহু প্রজন্ম আগে এই অঞ্চলে বসতি স্থাপন করেছিল। পণ্ডিতরা বলেন যে তারা ১৫ শতাব্দী থেকে এই অঞ্চলে অবস্থান করছে। তবে, মিয়ানমার সরকার তাদের নাগরিকত্ব অস্বীকার করেছে, যা তাদেরকে বাংলাদেশের অবৈধ অভিবাসী হিসেবে বর্ণনা করেছে।
বর্তমান সময়কার, মিয়ানমারের রোহিঙ্গা মুসলমানদের উপর অত্যাচার ১৯৭০-এর দশক থেকে চলে আসছে। তখন থেকে রোহিঙ্গাদের নিয়মিতভাবে সরকার ও জাতীয়তাবাদী বৌদ্ধদের দ্বারা নিপীড়নের লক্ষ্যবস্তু করা হয়েছে। মিয়ানমারের অতীতের সামরিক শাসকদের দ্বারা প্রায়ই বিভিন্ন ধর্মীয় গোষ্ঠী শোষিত হয়েছে যা তাদের মাঝে চাপা উত্তেজনার সৃষ্টি করেছে।
অ্যামনেস্টি ইন্টারন্যাশনালের মতে, ১৯৭৮ সাল থেকে রোহিঙ্গারা তৎকালীন সামরিক একনায়কতন্ত্রের অধীনে মানবাধিকার লঙ্ঘনের শিকার হয়ে আসছে। এর ফলে অনেকে প্রতিবেশী রাষ্ট্র বাংলাদেশে পালিয়ে গেছে। ২০০৫ সালে, জাতিসংঘের শরণার্থীদের জন্য হাই কমিশনার বাংলাদেশ থেকে রোহিঙ্গাদের পুনর্বাসনের সহায়তা দিয়েছিলেন, কিন্তু শরণার্থী শিবিরে মানবাধিকার লঙ্ঘনের অভিযোগ এই প্রচেষ্টাকে হুমকিতে ফেলেছে। ২০১৫-তে, ২০১২ সালের সাম্প্রদায়িক দাঙ্গার পর ১,৪০,০০০ রোহিঙ্গা আইডিপি ক্যাম্পে অবস্থান করে।
অতি সাম্প্রতিক সহিংসতার আগে, ১৭ মার্চ ২০১৬-তে “এট্রোসিটিজ প্রিভেনশন রিপোর্টে”, মার্কিন পররাষ্ট্র বিভাগের সারসংক্ষেপ:
রাখাইন ও রোহিঙ্গা সম্প্রদায়ের মধ্যে দীর্ঘমেয়াদী ঐতিহাসিক উত্তেজনা সংমিশ্রন, সামাজিক-রাজনৈতিক সংঘাত, আর্থ-সামাজিক অবনয়ন এবং বার্মার সরকার দ্বারা রাখাইন ও রোহিঙ্গা উভয়েই দীর্ঘস্থায়ী প্রান্তিককরণ, রাখাইন রাজ্যের অবস্থা গুরুতর করে তুলেছে। বিশ্বব্যাংকের হিসাব অনুযায়ী মিয়ানমারের রাখাইন রাজ্যে দারিদ্র্যতার হার সর্বোচ্চ (৭৮ শতাংশ) এবং দেশটির সবথেকে দরিদ্র রাজ্য। একদিকে যেমন কেন্দ্রীয় সরকারের দ্বারা বিনিয়োগের অভাবের ফলে জীর্ণশীর্ণ অবকাঠামো এবং নিকৃষ্ট সামাজিক সেবায় পরিণত করেছে, অপরদিকে আইনশৃঙ্খলার অযোগ্যতাগুলি নিরাপত্তাহীনতার দিকে ধাবিত করছে।
রোহিঙ্গা সম্প্রদায়ের সদস্যরা বিশেষ করে বার্মার সরকারের নির্যাতন, বেআইনি গ্রেপ্তার ও আটক, চলাফেরায় সীমাবদ্ধতা, ধর্মীয় অনুশীলনের ওপর ততা ধর্ম পালনে নিষেধাজ্ঞা, কর্মসংস্থান এবং বৈষম্যমূলক সামাজিক সেবা সহ সহিংসতার মুখোমুখি হয়। ২০১২ সালে, অন্তর্বর্তীকালীন দ্বন্দ্বের ফলে প্রায় ২০০ রোহিঙ্গা মারা যায় এবং ১,৪০,০০০ জন লোক বাস্তুচ্যুত হয়। ২০১৩-২০১৫ জুড়ে রোহিঙ্গাদের বিরুদ্ধে সহিংসতার বিচ্ছিন্ন ঘটনা ঘটতে থাকে।
রোহিঙ্গা বিদ্রোহীদের দ্বারা আক্রমণ
মিয়ানমারের রাষ্ট্রীয় রিপোর্ট অনুযায়ী, ৯ই অক্টোবর, ২০১২ সালে রাখাইন রাজ্যে সশস্ত্র ব্যক্তি কতিপয় সীমান্ত পুলিশ পোস্টে হামলা করে, নয়জন পুলিশ কর্মকর্তাকে মৃত অবস্থায় ফেলে রাখে। অস্ত্র এবং গোলাবারুদও লুট করা হয়। মূলত মংডু শহরে এই হামলাটি ঘটে। নব্য গঠিত একটি বিদ্রোহী দল, হারাকাহ আল-ইয়াকিন, এক সপ্তাহ পর দায় স্বীকার করে।
বিদ্রোহী এবং সামরিক বাহিনীর মধ্যে সংঘর্ষ ২০১৭ পর্যন্ত চলতে থাকে।
অভিযান
পুলিশ-ক্যাম্পের ঘটনার পর, মিয়ানমারের সামরিক বাহিনী উত্তর রাখাইন রাজ্যের গ্রামগুলিতে একটি বড় ধরনের অভিযান শুরু করে। প্রাথমিক অপারেশনে, ডজন ডজন মানুষ নিহত হয় এবং অনেককে গ্রেফতার করা হয়। অভিযান অব্যাহত থাকার ফলে, হতাহতের সংখ্যা বৃদ্ধি পেতে থাকে। নির্বিচারে গ্রেফতার, বিচার বহির্ভূত হত্যাকাণ্ড, গণধর্ষণ, বেসামরিক লোকদের বিরুদ্ধে নৃশংসতা এবং লুটপাট চালানো হয়। সংবাদমাধ্যমের প্রতিবেদন অনুযায়ী, শত শত রোহিঙ্গা ২০১৬ সালের ডিসেম্বরে নিহত হয়েছে এবং বাংলাদেশের আশপাশের এলাকায় শরণার্থী হিসেবে আশ্রয় নেওয়ার জন্য মিয়ানমার থেকে অনেকে পালিয়ে গেছে।
নভেম্বরের শেষের দিকে হিউম্যান রাইটস ওয়াচের মুক্তি পাওয়া স্যাটেলাইট ইমেজগুলি দেখিয়েছে যে নিরাপত্তা বাহিনীর দ্বারা প্রায় ১,২৫০টি রোহিঙ্গা ঘরবাড়ি পুড়িয়ে দেয়া হয়েছে। গণমাধ্যম ও মানবাধিকার সংগঠনগুলি মিয়ানমারের সামরিক সৈন্যদের দ্বারা প্রায়ই গুরুতর মানবাধিকার লঙ্ঘনের অভিযোগ দায়ের করে আসছে। নভেম্বরে একটি ঘটনার সময়ে, মিয়ানমারের সামরিক বাহিনী গ্রামবাসীদের গুলি করে হত্যা করার জন্য “অ্যাটাক হেলিকপ্টার” ব্যবহার করে।   নভেম্বর ২০১৬-তেও, মিয়ানমার তখনও মিডিয়া ও মানবাধিকার সংগঠনকে নিপীড়িত এলাকায় প্রবেশ করতে অনুমতি দেয়নি। ফলস্বরূপ, বেসামরিক হতাহতের সঠিক পরিচয় অজানা ছিল। এজন্য রাখাইন রাজ্যকে "তথ্যের কালো-গর্ত বা কৃষ্ণগহ্বর" নামে উল্লেখ করা হয়।
যারা মিয়ানমার থেকে পালিয়ে গেছে তাদের ভাষ্যমতে- নারীরা গণধর্ষণের শিকার হয়েছে, পুরুষদেরকে হত্যা করেছে, ঘরবাড়ি পুড়িয়ে দিয়েছে এবং শিশুদের জ্বলন্ত বাড়িঘরে নিক্ষেপ করা হয়েছে। মিয়ানমারের সামরিক বাহিনী প্রায়ই নাফ নদীতে রোহিঙ্গা শরণার্থী বহনকারী নৌযানকে গুলি করে হত্যা করে।
৩ ফেব্রুয়ারি ২০১৭ সালে, জাতিসংঘের মানবাধিকার কমিশনার (ওএইচসিএইচআর) এর কার্যালয় ২০০-এর অধিক রোহিঙ্গা শরণার্থীদের সাক্ষাৎকারের ভিত্তিতে একটি প্রতিবেদন প্রকাশ করে, যার মধ্যে উল্লেখ করা হয় যে গণধর্ষণ, গণহত্যা, এবং শিশু-হত্যা সহ নৃশংসতা চালানো হয়েছে।  সাক্ষাৎকারীদের প্রায় অর্ধেকেই বলেছে তাদের পরিবারের সদস্যদের হত্যা করা হয়েছে। নারীদের অর্ধেকই সাক্ষাৎকার দিয়েছে যে তারা ধর্ষিত হয়েছে বা তাদের যৌন হয়রানি করেছে: প্রতিবেদনটি যৌন সহিংসতাকে "বিশাল ও নিয়মানুগ" হিসেবে বর্ণনা করেছে। রোহিঙ্গাদের অধিকারে থাকা বা তাদের দ্বারা ব্যবহৃত "আশ্রম, বিদ্যালয়, বাজার, দোকান এবং মসজিদ" সেনাবাহিনী ও পুলিশের দ্বারা পুড়িয়ে ফেলা হয়েছে।
২০১৭ সালের মার্চ মাসে, রয়টার্স একটি “পুলিশ নথিপত্র” খুঁজে পায়। যেখানে উল্লেখ ছিল ৯ অক্টোবর ২০১৬ থেকে ৪২৩জন রোহিঙ্গাকে আটক করার তালিকা, যার মধ্যে ১৩জনই শিশু ছিল, যাদের সর্বকনিষ্ঠের বয়স ছিল দশ বছর। মংডুতে দুই পুলিশ ক্যাপ্টেন নথিপত্রের সত্যতা যাচাই করে গ্রেফতারকৃতদের সত্যতা যাচাই করে, যাদের একজন বলে, "আক্রমণকারীদের যারা সহযোগিতা করেছে, আমরা পুলিশদেরকে তাদের গ্রেপ্তার করতে হয়, ছেলেমেয়েদের না, তবে তারা দোষী হবে কিনা আদালত তা নির্ধারণ করবে; আমরা সিদ্ধান্ত নেয়ার কেউ না।" মিয়ানমার পুলিশ দাবি করেছে যে শিশুদের জিজ্ঞাসাবাদে তাদের অভিযুক্ত অপরাধ স্বীকার করেছে এবং জিজ্ঞাসাবাদে তাদের পিটুনি বা চাপ দেওয়া হয়নি। আটককৃতদের গড় বয়স ৩৪ বছর, সর্বকনিষ্ঠের ১০ বছর এবং বয়োজ্যেষ্ঠের ৭৫ বছর। ২৫শে আগস্ট ২০১৭ সালে, রোহিঙ্গা বিদ্রোহীরা সরকারি বাহিনীর উপর আক্রমণ চালায়, এর প্রতিক্রিয়ায় সরকার সাধারণ জনগণের উপর আক্রমণ করে হাজার হাজার রোহিঙ্গাকে বাংলাদেশে পালিয়ে যেতে বাধ্য করে।
শরণার্থী সংকট
জানুয়ারী ২০১৭ সালের সহিংসতার কারণে আনুমানিক ৯২,০০০ রোহিঙ্গা বাস্তুচ্যুত হয়েছে; অক্টোবর ২০১৬ থেকে জানুয়ারি ২০১৭ সালের মধ্যে মিয়ানমার থেকে প্রতিবেশী রাষ্ট্র বাংলাদেশে প্রায় ৬৫,০০০ রোহিঙ্গা পালিয়ে যায়, অপরদিকে আরো ২৩,০০০ লোক অভ্যন্তরীণভাবে বাস্তুচ্যুত হয়।
দশ হাজার মুসলিম রোহিঙ্গা, অনেকে স্থলপথে সীমান্ত পাড়ি দিয়ে বাংলাদেশে চলে আসে, এবং অনেকে সমুদ্রপথে ইন্দোনেশিয়া, মালয়েশিয়া এবং থাইল্যান্ডে, মিয়ানমার থেকে পালিয়ে যায়।
২০১৭ সালের ফেব্রুয়ারিতে, বাংলাদেশ সরকার ঘোষণা দেয় যে, টেঙ্গার চর বঙ্গোপসাগরে একটি পাললিক দ্বীপে, নতুন শরণার্থীদের সাথে পূর্বথেকে অবস্থানরত ২২,০০০ রোহিঙ্গা শরণার্থীদের স্থানান্তর করার পরিকল্পনা নিয়েছে। মেঘনা নদীর ধূলাবৃত পলল থেকে তৈরি দ্বীপটি ২০০৭ সালে প্রথম আবির্ভূত হয়েছিল। নিকটতম বাসভূমি, হাতিয়া দ্বীপ প্রায় ৩০ কিলোমিটার দূরে। সংবাদ সংস্থাগুলি একটি আঞ্চলিক আধিকারিক উদ্ধৃতিতে এই পরিকল্পনাকে "ভয়ানক" হিসেবে বর্ণনা করেছে। এই পদক্ষেপটি এক চতুর্থাংশের মতো যথেষ্ট বিরোধিতার সম্মুখীন হয়েছে। মানবাধিকার সংগঠনগুলি এটাকে পরিকল্পিতভাবে জোরপূর্বক স্থানান্তর হিসাবে বর্ণনা করেছে।  উপরন্তু, দ্বীপে বসবাসের অবস্থার উপর উদ্বেগ দেখা দিয়েছে, যা নিম্নভূমি এবং বন্যাপ্রবণ।  দ্বীপটিকে "কেবলমাত্র শীতকালে প্রবেশযোগ্য এবং জলদস্যুদের একটি স্বর্গরাজ্য" হিসেবে বর্ণনা করা হয়েছে।  বর্তমানে বসবাসরত রোহিঙ্গা শরণার্থী ক্যাম্প থেকে এটি নয় ঘণ্টা দূরে অবস্থিত।
রোহিঙ্গারা বাংলাদেশে শরণার্থী হিসেবে আশ্রয় নেওয়ার কারণে এখন পর্যন্ত ৬০০০ একর বন ধ্বংস হয়ে গেছে, ক্ষয়ক্ষতির পরিমাণ প্রায় ৫৪৯.৬০ কোটি টাকা। ২০১৮ সালের সেপ্টেম্বর পর্যন্ত প্রায় ১২ জন রোহিঙ্গা হাতির পদতলে পিষ্ট হয়ে মৃত্যুবরণ করেছে।
সম্পর্কিত ঘটনা
থাম্ব|Aerial view of a burned Rohingya village in Rakhine state, Myanmar - September 2017 ২০১৬ সালের নভেম্বরে রোহিঙ্গা মুসলমানদের উপর নিরাপত্তা বাহিনী কর্তৃক পিটুনির একটি ভিডিও অনলাইনে প্রকাশের পর, ২০১৭ সালের জানুয়ারিতে, সরকারি কর্মকর্তারা অন্ততপক্ষে চারজন পুলিশ কর্মকর্তাকে আটক করে। এই ভিডিওতে, রোহিঙ্গা পুরুষও শিশুদের তাদের মাথার পিছনে হাত দিয়ে সারিবদ্ধভাবে বসতে বাধ্য করা হয়েছিল, যখন তাদের রুল দিয়ে আঘাত এবং লাথি দেয়া হচ্ছিল। দমন অভিযানের শুরু থেকেই এই অঞ্চলে নিজস্ব নিরাপত্তা বাহিনীকে সরকারের শাস্তি দেয়ার এটিই প্রথম ঘটনা।
২১ শে জানুয়ারী ২০১৭-তে, মংডুতে একটি অগভীর কবরস্থানে তিনজন রোহিঙ্গার লাশ পাওয়া যায়। তারা স্থানীয় লোক ছিল যারা স্থানীয় প্রশাসনের সঙ্গে ঘনিষ্ঠভাবে কাজ করেছিল এবং সরকারের ধারণা যে তারা একটি প্রতিহিংসামূলক হামলায় রোহিঙ্গা বিদ্রোহীদের দ্বারা মারা যায়।
আন্তর্জাতিক প্রতিরোধ
২০১৬ সালের নভেম্বরের শেষেরদিকে এশিয়ার বিভিন্ন দেশের রাজধানীতে মুসলিমদের প্রতিরোধের জন্য প্রতিরোধ সমাবেশ ডাকা হয়। ৮ই সেপ্টেম্বর ২০১৭-তে, বাংলাদেশ, ইন্দোনেশিয়া, ফিলিপাইন, মালয়েশিয়া এবং পাকিস্তান সহ এশিয়ার দেশগুলোতে রোহিঙ্গা জাতিগোষ্ঠীদের সংহতি জানিয়ে প্রতিরোধ মিছিল করা হয়। সেপ্টেম্বর ২০১৭-র প্রথম দিকে, অস্ট্রেলিয়ার মেলবোর্নের রোহিঙ্গারাও প্রতিবাদ মিছিল করে। তাছাড়া যুক্তরাজ্যের ওয়াশিংটন ডিসী, দক্ষিণ আফ্রিকার কেপ টাউন  এবং ভারতের জম্মু এবং কাশ্মীরেও প্রতিবাদ মিছিল করা হয়। হংকংয়েও প্রতিবাদ সমাবেশের পরিকল্পনা করা হয়।
আন্তর্জাতিক সহায়তা
রোহিঙ্গাদের শুরু থেকেই আন্তর্জাতিক অনেক সহায়তা দেওয়া হয়। মার্কিন যুক্তরাষ্ট্র রোহিঙ্গাদের ১ হাজার ৩০০ কোটি টাকা সহায়তা দেওয়ার ঘোষণা দেয়।
সমালোচনা
রোহিঙ্গা জনগণের ওপর সামরিক অভিযান বিভিন্ন দফতর থেকে সমালোচনার জন্ম দিয়েছে। মানবাধিকার সংগঠন অ্যামনেস্টি ইন্টারন্যাশনাল এবং জাতিসংঘের মতো সংস্থা রোহিঙ্গা সংখ্যালঘুদের ওপর মানবতাবিরোধী অপরাধ হিসেবে এই সামরিক অভিযানকে আখ্যা দিয়েছে এবং তারা বলেছে যে এটি বেসামরিক লোকদের "সহিংসতার একটি নিয়মানুগ সামরিক অভিযানের" লক্ষ্যবস্তুতে পরিণত করেছে।
মার্কিন যুক্তরাজ্য
মার্কিন পররাষ্ট্র দফতরও রাখাইন রাজ্যে সহিংসতা এবং রোহিঙ্গাদের স্থানচ্যুতি সম্পর্কে উদ্বেগ প্রকাশ করেছে।
বাংলাদেশ
নভেম্বর ২০১৬ সালে, বাংলাদেশ "ভীষণ উদ্বেগ" প্রকাশ করে মিয়ানমারের কূটনীতিক সদস্যদের তাদের দেশে রোহিঙ্গাদের নির্যাতনের জন্য তলব করে।
মালয়েশিয়া
দেশটির চলমান বিক্ষোভের কারণে মালয়েশিয়া সরকার রাখাইন রাজ্যে দাঙ্গার নিন্দা করেছে। ডিসেম্বরের প্রথমদিকে একটি বিক্ষোভ সমাবেশে, মালয়েশিয়ার প্রধানমন্ত্রী নাজিব রাজাক রোহিঙ্গা মুসলমানদের ওপর সামরিক অভিযানের জন্য মিয়ানমার কর্তৃপক্ষের সমালোচনা করেন এবং চলমান নিপীড়নকে "গণহত্যা" হিসাবে বর্ণনা করেন। এর আগে, রোহিঙ্গা মুসলিম সংখ্যালঘুদের বিরুদ্ধে "জাতিগত নির্মূল" হিসেবে সহিংসতার কথা উল্লেখ করে মালয়েশিয়া বলে যে 'এই সমস্যাটি আন্তর্জাতিক উদ্বেগের বিষয়'। সহিংসতার প্রতিবাদ হিসেবে মালয়েশিয়া, মিয়ানমারের বিরুদ্ধে দুটি ফুটবল ম্যাচও বাতিল করে দেয়।
জাতিসংঘ
জাতিসংঘের সাবেক মহাসচিব কফি আনান, রাখাইন রাজ্যের এক সপ্তাহের দীর্ঘ সফর শেষে, ঐ এলাকার মানবাধিকার লঙ্ঘনের প্রতিবেদন সম্পর্কে গভীর উদ্বেগ প্রকাশ করেন। তিনি ৯ সদস্যের কমিশন পরিচালনা করেন যা ২০১২ সালের আগস্ট মাসে গঠিত হয়। যাতে ঐ রাজ্যের পরিস্থিতিতে দৃষ্টিপাত করা এবং সেখানকার পরিস্থিতি উন্নত করার সুপারিশ করা যায়।
নভেম্বর ২০১৬ সালে জাতিসংঘের একজন ঊর্ধ্বতন কর্মকর্তা, জন ম্যাককিসিক মিয়ানমারকে রাখাইন রাজ্য থেকে মুসলিম সংখ্যালঘু মুক্ত করার জন্য জাতিগত নির্মূল পরিচালনার অভিযোগ করে। ম্যাককিসিক, বাংলাদেশের শহর কক্সবাজারে অবস্থিত জাতিসংঘ শরণার্থী সংস্থাটির প্রধান। পরবর্তী মাসে, বাংলাদেশ মিয়ানমারের দূতকে তার দেশে রোহিঙ্গাদের নির্যাতনের উপর "ভীষণ উদ্বেগ" প্রকাশ করে আহ্বান জানায়।
২০১৬ সালের ডিসেম্বরে, জাতিসংঘ মিয়ানমার সরকারের রোহিঙ্গাদের কার্পণ্যপূর্ণ আচরণের জন্য তীব্রভাবে সমালোচনা করে এবং তার অভিগমনকে "নিন্দা" বলে অভিহিত করে। জাতিসংঘ রোহিঙ্গাদের বিরুদ্ধে সহিংসতা বন্ধ করার জন্য পদক্ষেপ নিতে মিয়ানমারের রাষ্ট্রীয় কাউন্সিলর (বস্তুত সরকার প্রধান) এবং নোবেল বিজয়ী অং সান সু চি কে তলব করে।  ২০১৭ সালের ফেব্রুয়ারিতে প্রকাশিত প্রতিবেদনে জাতিসংঘের বিবৃতিতে বলা হয়েছে যে রোহিঙ্গাদের উপর নির্যাতন গুরুতর মানবাধিকার লঙ্ঘনের অন্তর্ভুক্ত ছিল। জাতিসংঘের মানবাধিকার কমিশনার জেইদ রাদ আল হুসাইন বলেন, "এই রোহিঙ্গা শিশুদের বিরুদ্ধে যেসব নিষ্ঠুরতা চলছিল তা অসহনীয়- কোন ধরনের ঘৃণা, শিশুদের মায়ের দুধের জন্য কান্নারত অবস্থায় একজন মানুষকে ছুরিকাঘাত করাতে পারে?" সরকারের একজন মুখপাত্র বলেন যে অভিযোগ খুব গুরুতর ছিল, এবং তদন্ত করা হবে।
অং সান সু চি
অং সান সু চি বিশেষ করে তার নীরবতার জন্য এবং এই সমস্যা সমাধানে পদক্ষেপ গ্রহণের অভাবের জন্য সমালোচিত হয়েছেন এবং সামরিক বাহিনীর মানবাধিকার লঙ্ঘন প্রতিরোধে ব্যর্থ হয়েছেন।  তিনি প্রতিক্রিয়ায় বলেন: "আমাকে মানবাধিকার বিষয় ছাড়া একটি দেশ দেখান।"
আগস্ট ২০১৭-তে, অং সান সু চি সরকারের কর্মকাণ্ডকে সমর্থন দিয়ে বলে "...রাখাইন রাজ্যের সকল লোকেদের সর্বোচ্চ সম্ভাব্য উপায়ে প্রতিরোধ করা শুরু হয়েছে এবং যা দুটি দেশের মধ্যে সমস্যা তৈরি করতে পারে সেরকম কোন ভুল তথ্য না থাকে তা প্রকাশ করা হয়েছে।" সংঘবদ্ধ এবং সহিংস রাখাইন যোদ্ধাদের স্বাভাবিকভাবে ধরার চেষ্টা করা হচ্ছে বলে সে নিরাপত্তা বাহিনীর দ্বারা রোহিঙ্গাদেরকে পর্যায়ক্রমিক নির্যাতনের কথা অস্বীকার করে। ডেসমন্ড টুটুর মতো নেতাদের দ্বারা তার প্রতিক্রিয়া সমালোচিত হয়। দি ইকোনমিস্ট সু চির অবস্থানের সমালোচনা করে বিতর্ক করে: "রাখাইন রাজ্যের সহিংসতা এমন এক বিবেকবর্জিত পর্যায়ে এসে পৌঁছেছে যে নিষ্ক্রিয়তা চালিয়ে ন্যায্যতা প্রমাণের কিছু বাকি নেই।"
মিয়ানমার সামরিক বাহিনী
২৩শে মে, ২০১৭ সালে, ওএইচসিআর-এর ফেব্রুয়ারি মাসে প্রকাশিত একটি প্রতিবেদনের অভিযোগগুলি সামরিক বাহিনী প্রত্যাখ্যান করে বলা হয় যে, "ওএইচসিআর রিপোর্টে অন্তর্ভুক্ত ১৮ টি অভিযোগের মধ্যে ১২ টি ভুল প্রমাণিত হয়েছে, বাকি ছয়টি অভিযোগ পাওয়া গেছে মিথ্যা এবং মিথ্যার উপর ভিত্তি করে অতিরঞ্জিত অভিযোগ এবং উদ্ভাবিত বিবৃতি।"
এই সহিংসতার তীব্র প্রতিক্রিয়া হিসেবে, মিয়ানমার সামরিক বাহিনীর বিরুদ্ধে সরাসরি নিষেধাজ্ঞা, এবং আমেরিকা ও অন্যান্য দেশগুলোর দ্বারা পূর্বে প্রতিষ্ঠিত যেসব কোম্পানিসমূহ এদের সাথে ব্যবসা করত তাদের জরিমানার প্রস্তাব করে। দি ইকোনমিস্টের মতে, "বার্মিজ সেনাবাহিনীদের প্রভাবিত করা এতোটা সহজ না, বরং তাদের অর্থনৈতিক এবং কূটনৈতিক বিচ্ছিন্নতার মাধ্যমে প্রথমে ক্ষমতা আত্মসমর্পণের অংশ হিসেবে চেষ্টা করা যেতে পারে।"
এনজিও
এনজিও ফরটিফাই রাইটসের মেথিও স্মিথের মতে, “আমরা এখন সর্বোচ্চ প্রত্যয় নিয়ে বলতে পারি যে রাষ্ট্র-নিয়ন্ত্রিত নিরাপত্তা বাহিনী এবং স্থানীয় সশস্ত্র বাসিন্দারা গনহত্যা করে যাচ্ছে।” স্মিথ অভিযোগ করে বলন যে বার্মিজ সামরিক বাহিনী দেশ থেকে সকল রোহিঙ্গাদের উৎখাত করার প্রচেষ্টায় নিয়োজিত।
কোল্লাম লোকসভা কেন্দ্র
কোল্লম বা কুইলোন লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২১৯,৪১৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার সমগ্র কোল্লাম জেলার উত্তরাংশ বাদে বাকী স্থানে অবস্থিত বিধানসভা কেন্দ্রগুলি নিয়ে গঠিত৷
ইতিহাস
কোল্লাম লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।
চিত্রদুর্গ জেলা
ভূগোল
সমগ্র জেলাটিই বেদবতী নদী এবং উত্তর-পশ্চিম দিক দিয়ে প্রবাহিত তুঙ্গভদ্রা নদীর উপত্যকায় অবস্থিত। জেলাটির উত্তর-পশ্চিম দিকে রয়েছে বেল্লারী জেলা, পশ্চিম দিকে রয়েছে দাবণগেরে জেলা, দক্ষিণ-পশ্চিম দিকে রয়েছে চিকমাগালুর জেলা, দক্ষিণ-পূর্ব দিকে রয়েছে তুমকুর জেলা এবং পূর্ব দিকে রয়েছে পাবাগাড়া তালুক (তুমকুর জেলা) ও অন্ধ্রপ্রদেশ রাজ্যের অনন্তপুর জেলা।
জনতত্ত্ব
২০১১ খ্রিস্টাব্দে ভারতের জনগণনা অনুসারে চিত্রদুর্গ জেলার মোট জনসংখ্যা ছিল ১৬,৫৯,৪৫৬ জন, যা গিনি-বিসাউ রাষ্ট্রের বা আমেরিকা যুক্তরাষ্ট্রের আইডাহো রাজ্যের জনসংখ্যার সমতুল্য। ২০১১ খ্রিস্টাব্দে ভারতে মোট ৬৪০ টি জেলার মধ্যে জনসংখ্যার বিচারে এই জেলাটির স্থান ২৯৭তম; জেলাটি জনঘনত্ব । ‌ ২০০১ থেকে ২০১১ খ্রিস্টাব্দের মধ্যে জেলাটির জনসংখ্যা বৃদ্ধির হার ছিল ৯.৩৯ শতাংশ। চিত্রদুর্গ জেলায় প্রতি হাজার পুরুষে নারীর সংখ্যা ৯৬৯ জন। জেলাটির সর্বমোট সাক্ষরতার হার ৭৩.৭১ শতাংশ যেখানে পুরুষ সাক্ষরতার হার ৮১.৩৭ শতাংশ এবং নারী সাক্ষরতার হার ৬৫.৮৮ শতাংশ।